Mesto Giraltovce
Dukelská 75/77, 087 01 Giraltovce

SÚŤAŽNÉ PODKLADY
USKUTOČNENIE STAVEBNÝCH PRÁC:
„Obnova budovy MsÚ Giraltovce“
Postup zadávania podlimitnej zákazky podľa zákona č. 343/2015 Z. z. o verejnom
obstarávaní a o zmene a doplnení niektorých zákonov
v zmysle § 113 a 114 (ďalej len ZVO)

Link na zverejnenú zákazku:
https://josephine.proebiz.com/sk/tender/25384/summary

062022

Osoba zodpovedná za správne a úplné zadefinovanie opisu predmetu zákazky, finančných a technických požiadaviek na uchádzača a kritérií na vyhodnotenie ponúk a pravidiel ich uplatnenia ( odborný garant ). Osoba zodpovedná za súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje: 

V Giraltovciach, dňa: 10.06.2022
Ing. Emil Mati
splnomocnená osoba na verejné obstarávanie

Za verejného obstarávateľa:
V Giraltovciach, dňa: 10.06.2022
Mgr. Ján Rubis primátor mesta

ÚVOD 

Počas celého procesu verejného obstarávania sa verejný obstarávateľ a zainteresované osoby na strane verejného obstarávateľa budú správať tak, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princípy vo verejnom obstarávaní. 
Verejný obstarávateľ dodržiava etické normy v rámci realizácie verejného obstarávania a uplatní primerané a účinné prostriedky na zabránenie nezákonných korupčných praktík. Verejný obstarávateľ neprijíma žiadne ponuky, dary, platby alebo výhody akéhokoľvek druhu, ktoré by sa vykladali alebo mohli sa vykladať priamo alebo nepriamo ako nezákonné alebo korupčné praktiky, napr. nabádanie na zadanie zákazky alebo odmeny zaň alebo nabádanie na uzatvorenie zmluvy vo verejnom obstarávaní alebo odmeny zaň. Verejný obstarávateľ neposkytne neoprávnené priame alebo nepriame výhody akéhokoľvek druhu sebe alebo jeho zainteresovanej osobe v procese verejného obstarávania. 
Predložením svojej ponuky, uchádzač v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania zákazky a zrieka sa svojich vlastných podmienok. 
Verejný obstarávateľ realizuje verejné obstarávanie postupom podlimitný postup zadávania zákazky bez využitia elektronického trhoviska podľa § 112 a násl. zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") na stavebné práce.
Platia všetky definície a pojmy definované v zákone o verejnom obstarávaní v platnom znení, pokiaľ sú v ďalšom texte použité ich skrátené alebo zjednodušené verzie, nič to nemení na fakte, že platia výlučne zákonné definície a pojmy. 
Prevzatím týchto súťažných podkladov uchádzač/záujemca potvrdzuje, že mu je známe, že verejný obstarávateľ má k týmto súťažným podkladom výhradné práva a vyhlasuje, že súťažné podklady použije len na spracovanie ponuky pri zadávaní tejto zákazky a zabezpečí, aby ich nebolo možné akýmkoľvek spôsobom zneužiť treťou osobou. V prípade nedodržania tohto záväzku je mu zrejmé, že verejný obstarávateľ má právo uplatniť si náhradu škody. 
Predložením svojej ponuky uchádzač v plnom rozsahu a bez obmedzenia akceptuje všetky zmluvné podmienky a požiadavky zákazky obsiahnutých v týchto súťažných podkladoch a vo výzve na predloženie ponuky ako výlučné požiadavky verejného obstarávateľa. Verejný obstarávateľ predpokladá, že uchádzač/ záujemca dôkladne preskúmajú a rešpektujú všetky pokyny, lehoty a iné skutočnosti, obsiahnuté v týchto súťažných podkladoch a vo výzve na predkladanie ponúk verejného obstarávania. 
Verejný obstarávateľ si vyhradzuje právo preveriť pravdivosť dokumentov, údajov a informácií uvedených a predložených uchádzačom v ponuke. 
Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Osobitným predpisom, na ktorý § 11 zákona o verejnom obstarávaní odkazuje, je práve zákon o registri partnerov verejného sektora. 
Zákon č. 315/2016 Z. z. o registri partnerov verejného sektora a o zmene a o doplnení niektorých zákonov (ďalej len „zákon o registri partnerov verejného sektora“), ktorým sa novelizuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. o verejnom obstarávaní (ďalej len „zákon o verejnom obstarávaní“), nadobudol účinnosť 1. februára 2017. 
Od uchádzačov sa očakáva, že si dôsledne preštudujú výzvu na predkladanie ponúk, súťažné podklady a budú dodržiavať všetky pokyny, formuláre, zmluvné ustanovenia a ďalšie špecifiká uvedené vo výzve na predkladanie ponúk, v súťažných podkladoch a sprievodnej dokumentácii. 

Od uchádzačov sa očakáva, že sa hlásia k etickému kódexu záujemcov/uchádzačov a ich subdodávateľov, ktorý zverejnil Úrad pre verejné obstarávanie na svojom webovom sídle dňa 19.04.2016 (http://www.uvo.gov.sk/zaujemcauchadzac/eticky-kodex-zaujemcu-uchadzaca- 54b.html;)

OBSAH SÚŤAŽNÝCH PODKLADOV
A.	Pokyny pre uchádzačov Časť I.
Všeobecné informácie 
Časť II.
Komunikácia a vysvetľovanie
Časť III.
Príprava ponuky
Časť IV.
Predkladanie ponúk 
Časť V.
Otváranie a vyhodnotenie ponúk 
Časť VI.
Dôvernosť a etika vo verejnom obstarávaní 
Časť VII.
Prijatie ponuky a uzavretie zmluvy
B.	Podmienky účasti uchádzačov
C.	Kritériá na vyhodnotenie ponúk a spôsob ich uplatnenia
D.	Opis predmetu zákazky
E.	Spôsob určenia ceny
F.	Požiadavky na elektronizáciu
G.	Obchodné podmienky predmetu zákazky
H.	

A.	POKYNY PRE UCHÁDZAČOV
Časť I.
Všeobecné informácie
1.	Identifikácia verejného obstarávateľa:
Verejný obstarávate!’ v zmysle §8 ods.1 ZVO

Názov:
Sídlo:
V zastúpení: IČO:
Web:
e-mail:

Mesto Giraltovce
Dukelská 75/77, 087 01 Giraltovce Mgr. Ján Rubis, primátor mesta 00321982 www.giraltovce .sk emil.mati@giraltovce.sk
Kontaktná osoba poverená realizáciou verejného obstarávania: 
Ing. Emil Mati 
Adresa: Mestský úrad Giraltovce, Dukelská 75, 087 01 Giraltovce  
Telefón: 0907 515 071 
Elektronická pošta: emil.mati@giraltovce.sk 

2	Predmet zákazky
2.1	Názov predmetu zákazky: „Obnova budovy MsÚ Giraltovce“.
2.2	Predmetom zákazky je: 
Účelom vypracovaného projektu je navrhovanými stavebnými úpravami, na existujúcej štvorpodlažnej administratívnej budove mestského úradu, postavenej na prelome 80-tich a 90-tich rokov minulého storočia, skolaudovanej v roku 1992, dosiahnuť zníženie energetickej náročnosti budovy odstráneným stavebno-technických nedostatkov existujúcich konštrukcií (nevyhovujúce tepelnoizolačné vlastnosti jestvujúceho obvodového plášťa, podlahy, stropu, strechy, vonkajších výplňových konštrukcií - okien, balkónových a vchodových dverí, zatekajúcu strechu a absentujúci bleskozvod).
Na objekte je potrebné: 
zatepliť obvodový plášť, podlahy, stropy a strechy, dokončiť výmenu pôvodných vonkajších výplňových konštrukcií (okien, balkónových a vchodových dverí), vymeniť strešné krytiny, osadiť nový bleskozvod. 
Stavebné úpravy budú realizované za plnej prevádzky administratívy mestského úradu, matriky a spoločného obecného úradu.
2.3	Spoločný slovník obstarávania (CPV):
Hlavný predmet obstarávania: 45213150-9-Stavebné práce na kancelárskych budovách
Dodatočný kód: 45214210-5 Stavebné práce na objektoch základných škôl
Podrobné vymedzenie predmetu zákazky tvorí časť D. Opis predmetu zákazky

3	Celkové množstvo a rozsah predmetu zákazky
      Zastavaná plocha 613,98 m2
       Obostavaný priestor cca 7130 m3
       Úžitková plocha: 1. PP 299,61 m2
       1. NP 530,24 m2
       2. NP 346,26 m2
       3. NP 343,04 m2.
Úžitková plocha spolu: 1519,15 m2       

Komplexnosť predmetu zákazky, variantné riešenie a ekvivalentné riešenie
3.1	Stavebné práce a zariadenia (v celkovom množstve a rozsahu zákazky podľa projektovej dokumentácie a výkazu výmer, ktoré sú súčasťou súťažných podkladov). 
Predmet zákazky nie je rozdelený na časti, podľa §112 ods. 2 zákona o verejnom obstarávaní. Uchádzač môže predložiť ponuku na celý predmet zákazky. Obstarávať možno zákazku len ako celok.

3.2	Uchádzačom sa neumožňuje predložiť variantné riešenie vo vzťahu k požadovanému riešeniu - predloženej ponuke. Ak súčasťou ponuky bude aj variantné riešenie, nebude takéto variantné riešenie zaradené do hodnotenia - nebude sa naň prihliadať.
3.3	V prípade ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávate! pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:
a)	ponúkaný ekvivalent musí mať rovnaké alebo lepšie technické a úžitkové parametre,
b)	uchádzač musí v ponuke predložiť čestné vyhlásenie k alternatívnym výrobkom alebo materiálom, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenia technické parametre ponúkaného ekvivalentu v takom rozsahu, aby    
c)	verejný obstarávateľ po dohode s autorom projektovej dokumentácie vedel pri hodnotení ponuky posúdiť, či ponúkaný výrobok alebo materiál je alebo nie je ekvivalentom k tomu, ktorý bol požadovaný podľa súťažných podkladov.
d)	položky, ktoré sa priamo podieľajú na dizajne architektúry (napr. fasádne obklady, odtiene farieb) túto zámenu musí odsúhlasiť autor prostredníctvom akceptačného listu. Akceptačný list musí uchádzač predložiť v súťažnej ponuke.
4	Zdroj finančných prostriedkov a predpokladaná hodnota predmetu zákazky
4.1	Predmet zákazky bude financovaný z vlastných finančných prostriedkov verejného obstarávateľa, z finančných prostriedkov Slovenskej republiky a z finančných prostriedkov Európskych štrukturálnych fondov. Operačný program Kvalita životného prostredia, OPKZP-PO4-SC431-2021-68..

4.2	Predpokladaná hodnota predmetu zákazky (PHZ) je  309 829,75 EUR bez DPH.

5	Zmluva
5.1	Výsledkom postupu zadávania podlimitnej zákazky bude uzavretá zmluva o dielo (ďalej len Zmluva) v zmysle obchodného zákonníka.
5.2	Vymedzenie obchodných podmienok zmluvy tvorí časť D. Opis predmetu zákazky, E. Spôsob určenia ceny a F. Obchodné podmienky uskutočnenia predmetu zákazky.
5.3	Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý spôsob zadávania zákazky, nepristúpiť k podpísaniu zmluvy, a to bez finančných nárokov všetkých strán a ďalej postupovať v súlade s platným zákonom o verejnom obstarávaní.  
5.4	Zmluva nesmie byť podľa § 56 ods. 1 ZVO v rozpore s týmito súťažnými podkladmi a s ponukou predloženou úspešným uchádzačom alebo uchádzačmi. Oprávnený záujemca/uchádzač/hospodársky subjekt.
5.5	Oprávnený záujemca je hospodársky subjekt, ktorý má záujem o účasť vo verejnom obstarávaní.
5.6	Oprávneným uchádzačom je hospodársky subjekt, ktorý predložil ponuku.
5.7	Hospodársky subjekt je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.

6	Miesto a termín dodania predmetu zákazky
6.1	  Miesto uskutočnenia stavebných prác je v intraviláne mesta Giraltovce, na pozemku parcela č. 267 v KÚ    
  Giraltovce, ulica Budovateľská.
6.2	Termín resp. lehota plnenia predmetu zákazky: v lehote do  6 mesiacov odo dňa protokolárneho odovzdania staveniska. V prípade nepredvídateľných okolností, akými sú predovšetkým živelné katastrofy a nepriazeň počasia (vytrvalý dážď, sneh alebo iné meteorologické obtiaže), môže zhotoviteľ (úspešný uchádzač) prerušiť práce s tým, že ich bude realizovať hneď ako to bude možné; lehota počas prerušenia prác neplynie.

7	Platnosť ponuky
7.1	Ponuky zostávajú platné od uplynutia lehoty na predkladanie ponúk až do uplynutia lehoty viazanosti ponúk stanovenej do: 31.12.2022.
7.2	V prípade, ak bude podaná námietka proti postupu verejného obstarávateľa a začaté konanie o námietkach pred uzavretím zmluvy, tá bude mať podľa zákona o verejnom obstarávaní odkladný účinok na konanie verejného obstarávateľa, alebo ak bude začatá kontrola postupu verejného obstarávateľa pred uzavretím zmluvy podľa zákona o verejnom obstarávaní a úrad pre verejné obstarávanie vydá rozhodnutie o predbežnom opatrení, ktorým pozastaví konanie verejného obstarávateľa, oznámi verejný obstarávateľ všetkým uchádzačom predĺženie lehoty viazanosti ponúk. Verejný obstarávateľ si vyhradzuje právo predĺžiť lehotu viazanosti ponúk v zákonných podmienkach zákona o verejnom obstarávaní.

Časť II.
Komunikácia a vysvetľovanie
8	Komunikácia medzi verejným obstarávateľom a záujemcami/uchádzačmi.
8.1	Komunikácia a výmena informácií vo verejnom obstarávaní ako je žiadosť o vysvetlenie podmienok účasti a ponúk, vysvetlenie podmienok účasti a ponúk a predkladanie ponúk, vysvetľovanie ponúk sa bude uskutočňovať písomne prostredníctvom elektronických prostriedkov v zmysle § 20 zákona.

8.2	Určený informačný systém verejným obstarávateľom na komunikáciu v tomto verejnom obstarávaní je systém JOSEPHINE a je prístupný na webovej stránke:
https://josephine.proebiz.com/sk/tender/25384/summary.

8.3	Záujemca v prípade záujmu o účasť v tomto verejnom obstarávaní sa musí zaregistrovať v uvedenom informačnom systéme (uviesť identifikačné údaje a potvrdiť svoju identifikáciu prostredníctvom systému a svojich uvedených údajov) ak už nie je v systéme zaregistrovaný.
8.4	Podrobný návod na použitie informačného systému vrátane potrebného technického vybavenia je na uvedenej stránke.
9	Vysvetľovanie, doplnenie súťažných podkladov
9.1	V prípade nejasností/ potreby objasnenia informácií potrebných na vypracovanie ponuky, na preukázanie podmienok účasti vo verejnom obstarávaní uvedených vo výzve, prostredníctvom ktorého bolo verejné obstarávanie vyhlásené a/ alebo v súťažných podkladoch alebo informácií uvedených v inej sprievodnej dokumentácii poskytnutej verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom elektronického systému na komunikáciu vo verejnom obstarávaní.
9.2	Záujemca má požiadať o vysvetlenie podmienok účasti, súťažných podkladov a ďalších dokladov poskytnutých verejným obstarávateľom dostatočne vopred.
9.3	Verejný obstarávateľ poskytne vysvetlenie v zmysle § 114 ods. 8 zákona na základe platne doručenej žiadosti záujemcu bezodkladne, najneskôr 3 pracovné dni pred uplynutím lehoty na predkladanie ponúk za predpokladu, že o vysvetlenie sa požiadalo dostatočne vopred. Vysvetlenie sa zverejní na úložisku elektronického systému na komunikáciu a notifikácia/ oznámenie o zverejnení vysvetlenia sa zasiela prostredníctvom elektronického systému na komunikáciu vo verejnom obstarávaní všetkým záujemcom.
10	Obhliadka miesta dodania predmetu zákazky
10.1	Verejný obstarávateľ umožňuje záujemcom obhliadku miesta realizácie predmetu zákazky, tak aby si overili a získali potrebné informácie, ktoré budú potrebovať na prípravu a spracovanie ponuky. Výdavky spojené s obhliadkou miesta realizácie predmetu zákazky znáša záujemca.
10.2	Verejný obstarávateľ upozorňuje záujemcov, že otázky týkajúce sa vysvetlenia alebo doplnenia špecifikácie predmetu zákazky (aj na základe obhliadky) je možné podať iba písomne, nebudú zodpovedané na mieste.
10.3	Verejný obstarávateľ nebude akceptovať žiadosti o dodatok k zmluve, prípadne žiadosti o navýšenie finančných prostriedkov počas výstavby diela z dôvodu, že uchádzačovi neboli známe skutočnosti, ktoré bolo možné zistiť alebo predpokladať na základe obhliadky miesta výstavby.
10.4	Zodpovednou osobou na obhliadku je: Ing. Emil Mati, telefón: 054/7322447;0905515071, email: emil.mati@giraltovce.sk. 
Časť III.
Príprava ponuky
11	Jazyk ponuky
11.1	Ponuka a ďalšie doklady a dokumenty sa predkladajú v štátnom jazyku (t.j. v slovenskom jazyku) a alebo českom jazyku.
11.2	Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
11.3	Návrh Zmluvy musí byť predložený v slovenskom jazyku a vypracovaný v zmysle právnych úprav platných v Slovenskej republike /napr. Obchodný zákonník SR, atď./
12	Vyhotovenie ponuky
12.1	Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu. Pre vyhotovenie dokladov platia nasledujúce ustanovenia:
12.1.1	Doklady a dokumenty vyhotovené uchádzačom resp. záujemcom musia byť podpísané uchádzačom resp. záujemcom alebo osobou oprávnenou konať za uchádzača resp. záujemcu, v prípade skupiny dodávateľov podpísané každým členom skupiny dodávateľov alebo osobou oprávnenou konať za každého člena skupiny dodávateľov. Doklady vystavené iným subjektom alebo úradom, uchádzač podpisovať nemusí.
12.1.2	Dokumenty a doklady ktoré neboli pôvodne vyhotovené v elektronickej forme, ale v listinnej, sa prostredníctvom systému JOSEPHINE predkladajú zoskenované.
12.1.3.	Dokumenty a doklady, ktoré boli pôvodne vyhotovené v elektronickej forme sa prostredníctvom systému JOSEPHINE predkladajú v pôvodnej elektronickej podobe.
12.2	Verejný obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač v zoskenovanej podobe v nasledujúcich prípadoch:
-	uchádzač sa stane úspešným v tomto verejnom obstarávaní;
-	verejný obstarávateľ bude mať pochybnosti o pravosti takto vyhotovených dokladov a dokumentov.
12.3	Uchádzač vo svojej ponuke predloží dokumenty a doklady:
12.3.1	Predložené dokumenty a doklady v systéme JOSEPHINE musia zodpovedať pôvodnému dokladu tak, aby verejný obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. Takto predložené doklady a dokumenty verejný obstarávateľ nezverejňuje!
12.3.2	Uchádzačom predložené dokumenty a doklady v systéme JOSEPHINE musia zodpovedať pôvodnému dokladu a dokumentu s tým, že nemôžu obsahovať rodné číslo a osobné údaje v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov. Ak ide o dokumenty, ktoré sú podpísané alebo obsahujú odtlačok pečiatky, tieto sa v elektronickej podobe predkladajú s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Takto predložené doklady a dokumenty verejný obstarávateľ v súlade s § 64 ods.1 písm. b) zákona o verejnom obstarávaní zverejní vo svojom profile!
12.4	Každý záujemca, resp. uchádzač môže predložiť na každú časť iba jednu ponuku. Záujemca, resp. uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku aj samostatným záujemcom, resp. uchádzačom. Verejný obstarávateľ vylúči takéhoto záujemcu, resp. uchádzača.

13	Mena a ceny uvádzané v ponuke
13.1	Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miesta, musí vyjadrovať cenu za celý predmet zákazky v súlade s kapitolou B. Opis predmetu zákazky, ktorý vychádza z presného ocenenia všetkých položiek výkazu výmer. Ak bude cena uvedená v ponuke vyčíslená v inej mene ako je EUR, budú tieto ponuky z verejného obstarávania vylúčené. Uchádzač musí v cene predmetu zákazky uviesť jednotkovú aj celkovú cenu, ako súčin jednotkovej ceny a požadovaného množstva príslušnej položky (výmeru). Cena v cenovej ponuke je konečná, t.j. neobsahuje žiadne ďalšie poplatky.

13.2	Ocenenie každej položky predmetu zákazky je pre uchádzačov záväzné. Rozpočet musí byť položkový, spracovaný v súlade s výkazom výmer, ktorý sú súčasťou týchto súťažných podkladov, pričom sa vyžaduje ocenenie všetkých položiek výkazu výmer. V prípade, ak nebude niektorá z položiek ocenená, resp. nebude v predloženom rozpočte uvedená alebo nebude nacenená v požadovanom množstve, bude sa to považovať za nesplnenie požiadaviek verejného obstarávateľa na predmet zákazky. V takomto prípade komisia písomne požiada o vysvetlenie ponuky a ak je to potrebné aj o predloženie dôkazov v súlade s § 53 zákona o verejnom obstarávaní.
13.3	Uchádzač si musí spolu s výkazom výmer preštudovať aj všetky ostatné súvisiace dokumenty v súťažných podkladoch (Technicko-kvalitatívne podmienky uvedené v technických správach, výkresová dokumentácia, Obchodné podmienky uvedené v návrhu zmluvy), aby sa dôkladne oboznámil s detailným popisom vykonávaných stavebných prác a dodávok a so spôsobom, akým sa vykonajú.
13.4. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
13.3	Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
-	navrhovaná zmluvná cena bez DPH,
-	sadzba DPH a výška DPH,
-	navrhovaná zmluvná cena vrátane DPH.
13.4	Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
13.5	Zmena výslednej ponukovej ceny nie je prípustná, okrem zmeny zákonnej sadzby DPH.
13.6	Verejný obstarávateľ žiada uchádzačov, aby v prípade zistenia akýchkoľvek nezrovnalostí, resp. chýbajúcich položiek vo výkaze výmer v porovnaní s projektovou dokumentáciou, na uvedené upozornili v lehote podania žiadosti o vysvetlenie.

14	Obsah ponuky
Ponuka predložená uchádzačom musí obsahovať:
14.1	Identifikačné údaje uchádzača (obchodné meno a sídlo uchádzača, IČO, DIČ, DIČ pre DPH, osoba oprávnená konať v mene uchádzača, telefón, fax, e-mail, webová stránka, a pod).
V	prípade predloženia ponuky skupinou dodávateľov sa odporúča, aby uchádzač uviedol osobu, ktorá je písomne splnomocnená štatutárnym orgánom všetkých členov skupiny. Tejto osobe vydá písomné splnomocnenie s úradne osvedčenými podpismi, v ktorom bude uvedený rozsah oprávnenia minimálne na podanie ponuky a konanie v mene uchádzača v predmetnom verejnom obstarávaní. Písomné splnomocnenie musí byť súčasťou ponuky.
V	prípade skupiny dodávateľov obstarávateľ odporúča, aby bol predložený zoznam všetkých členov skupiny dodávateľov s uvedením ich kompletných identifikačných údajov, menami ich štatutárnych orgánov a uvedením kto je za člena skupiny oprávnený konať a prijímať akékoľvek písomnosti alebo doklady, uvedením poštovej a e-mailovej doručovacej adresy. Predložený zoznam musí byť napísaný v štátnom jazyku a to v prípade, že čo i len jeden člen skupiny bude mať sídlo na území Slovenskej republiky. V prípade že ani jeden člen skupiny nebude mať sídlo na území Slovenskej republiky, môže byť napísaný v jazyku sídla prevládajúcej väčšiny členov skupiny a zároveň musí byť doložený jeho preklad.
Obstarávateľ, v prípade úspešnosti ponuky skupiny dodávateľov bude vyžadovať vytvorenie právnych vzťahov medzi jej členmi, nakoľko to bude potrebné z dôvodu riadneho plnenia zmluvy.
14.2	Doklady a dokumenty podľa §114 ods.2 ZVO týkajúce sa osobného postavenia, finančného a ekonomického postavenia, technickej alebo odbornej spôsobilosti uchádzača podľa Výzvy na predkladanie ponúk zverejnenej vo Vestníku verejného obstarávania alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 ZVO (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie www.uvo.gov.sk).

14.3	Čestné vyhlásenie uchádzača ku konfliktu záujmov a o pravdivosti a úplnosti dokladov a informácií uvedených v ponuke, podpísané štatutárnym orgánom alebo členom štatutárneho orgánu, alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade skupiny dodávateľov, musí byť podpísané každým členom skupiny, resp. jeho štatutárnym orgánom alebo členom štatutárneho orgánu alebo iným zástupcom. Podľa vzoru (odporúčaný) uvedeného v prílohe č.2 týchto súťažných podkladov.

14.4	Čestné vyhlásenie so súhlasom s podmienkami zadávania podlimitnej zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk. Uvedené čestné vyhlásenie musí byť podpísané štatutárnym orgánom uchádzača alebo členom štatutárneho orgánu uchádzača alebo iným zástupcom uchádzača, ktorý je oprávnený konať v mene uchádzača. V prípade skupiny dodávateľov, musí byť podpísané každým členom skupiny, resp. jeho štatutárnym orgánom alebo členom štatutárneho orgánu alebo iným zástupcom.
14.5	V súlade s kapitolou E. Obchodné podmienky predmetu zákazky, predloží uchádzač podpísaný návrh
Zmluvy vrátane neoddeliteľných prílohy č.2 k Zmluve - ocenený Výkaz výmer/Rozpočet a prílohy č. 3 Harmonogramu prác v kalendárnych dňoch.
Návrh Zmluvy musí byť podpísaný štatutárnym orgánom uchádzača alebo členom štatutárneho orgánu uchádzača alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Do návrhu Zmluvy uchádzači doplnia svoje identifikačné údaje; ponukovú cenu predmetu zákazky v požadovanom členení, titul, meno a priezvisko osoby zodpovednej za plnenie predmetu Zmluvy, prípadne môžu i identifikáciu subdodávateľov a ich podiel na plnení Zmluvy.

14.6	Čestného vyhlásenie k alternatívnym výrobkom alebo materiálom (ekvivalentom).
14.7	Návrh uchádzača na plnenie kritéria na vyhodnotenie ponúk. Uchádzač predloží svoj návrh na
plnenie kritérií, podľa vzoru (odporúčaný) uvedeného v prílohe č.1 týchto súťažných podkladov a v súlade s kapitolou B. Kritériá na vyhodnotenie ponúk.

15	Náklady na ponuku
15.1	Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
15.2	Ponuky doručené na adresu uvedenú v bode 20.1 a predložené v lehote na predkladanie ponúk podľa bodu 19.2, sa počas plynutia lehoty viazanosti a po uplynutí lehoty viazanosti ponúk podľa bodu 8.1 uchádzačom nevracajú. Zostávajú ako súčasť dokumentácie z verejného obstarávania.
Časť IV.
Predkladanie ponúk
16	Predloženie ponuky
16.1	Pre predloženie ponuky uchádzačom platia ustanovenia § 49 ods.1 až 4 a ods. 7 ZVO a bodu 14,15 súťažných podkladov. Ponuku je potrebné predložiť v elektronickej podobe prostriedkami určenými na komunikáciu.
16.2	Každý uchádzač môže predložiť iba jednu ponuku. Uchádzač nemôže byť v tomto verejnom obstarávaní členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
16.3	Ponuku môže predložiť aj skupina dodávateľov.
16.4	V prípade skupiny dodávateľov sa odporúča, za účelom uľahčenia komunikácie s obstarávateľom, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu (ďalej len „hlavný člen“), na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do verejnej súťaže, a účasti tejto skupiny dodávateľov vo verejnej súťaži. 
16.5	V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu v súlade s platnými predpismi Slovenskej republiky, ktorá bude zaväzovať zmluvné strany, aby ručili spoločne a nerozdielne za záväzky voči verejnému objednávateľovi, vzniknuté pri plnení predmetu zákazky.

17	Spôsob a lehota na predkladanie ponúk
17.1	Ponuku uchádzačov je potrebné doručiť elektronicky prostredníctvom elektronického systému stanoveného verejným obstarávateľom na komunikáciu vo verejnom obstarávaní.
17.2	Lehota na predkladanie ponúk uplynie dňa: 30.06.2022 o 9:00 hod.

18	Doplnenie, zmena a odvolanie ponuky
18.1	Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk uvedenej v bode 21.2,.
18.2	Doplnenie, zmenu alebo späť vzatie ponuky je možné vykonať predložením novej ponuky v lehote na predkladanie ponúk s poznámkou o odvolaní pôvodnej ponuky v elektronickom systéme.

Časť V.
Otváranie a vyhodnocovanie ponúk
21.      Otváranie ponúk
21.1.	Otváranie ponúk sa uskutoční elektronicky.

21.2.	Miesto a čas otvárania ponúk sú uvedené vo Výzve na predkladanie ponúk, deň 30.06.2022 o 10:hod.

21.3	Otváranie ponúk je v zmysle § 54 zákona o verejnom obstarávaní verejné, údaje z otvárania ponúk komisia zverejňuje a posiela uchádzačom zápisnicu z otvárania ponúk.

21.4	Po otvorení ponúk sa vykonajú všetky úkony podľa zákona, spočívajúce vo vyhodnotení ponúk, podaní vysvetlenia, doplnení ponúk a vylúčení uchádzačov alebo vylúčení ponúk uchádzačov.

21.5	Na otváraní ponúk bude prítomná komisia verejného obstarávateľa a verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Pred otvorením ponúk sa overí ich neporušenosť. Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom; ostatné údaje uvedené v ponuke sa nezverejňujú. 

21.6	Otváraním ponúk sa uskutoční sprístupnením predložených dokladov verejnému obstarávateľovi v elektronickom nástroji Josephine. 

21.7	Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa odseku 21.5.

22 Vyhodnocovanie ponúk
22.1	Vyhodnotenie ponúk je neverejné a vykoná ho komisia zriadená podľa § 51 ZVO a postupom podľa §§ 53 a 54 ZVO.
22.2	Komisia posúdi ponuky vo väzbe na požadované technické charakteristiky a špecifikácie, uverejnené v Opise zákazky a súvisiacich dokumentoch - prílohách, a vylúči ponuky, ktoré nespĺňajú požiadavky na predmet zákazky uvedené vo výzve na predkladanie ponúk a v súťažných podkladoch.
22.3	Komisia vyhodnotí ponuky podľa kritérií na vyhodnotenie ponúk uvedených vo výzve na predkladanie ponúk a spôsobom uvedeným v týchto súťažných podkladov.
22.4	Verejný obstarávateľ, verejný obstarávateľ a obstarávateľ vylúčia ponuku ak:
-	uchádzač nezložil zábezpeku podľa určených podmienok,
-	ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
-	uchádzač nedoručí písomné vysvetlenie ponuky na základe požiadavky podľa § 53 ods. 1 ZVO do:
1.	dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,
2.	piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu a komunikácia sa uskutočňuje inak ako podľa prvého bodu,

-	uchádzačom predložené vysvetlenie ponuky nie je svojim obsahom v súlade s požiadavkou podľa § 53 ods. 1 ZVO,
-	uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
-	uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 ZVO,
-	uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
-	uchádzač sa pokúsil neoprávnene ovplyvniť postup verejného obstarávania.
22.5	Verejný obstarávateľ podľa § 49 ods. 7 ZVO vylúči ponuku uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
22.6	Verejný obstarávateľ písomne oznámi uchádzačovi jeho vylúčenie s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

23 Vyhodnotenie splnenia podmienok účasti
23.1	Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí, alebo vyhodnotiť splnenie podmienok účasti uchádzačom, ktorý sa umiestnil na prvom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov, alebo tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača alebo uchádzačov o predloženie dokladov preukazujúcich splnenie podmienok účasti v lehote nie kratšej ako 5 pracovných dní odo dňa doručenia žiadosti a vyhodnotí ich podľa § 40 ZVO.

23.2	Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO. Verejný obstarávateľ vymenuje - zriadi komisiu (ďalej len „komisia“) v zmysle § 40 ods. 14 ZVO.
23.3.	V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.
Časť VI.
Dôvernosť a etika vo verejnom obstarávaní
24.	Dôvernosť procesu verejného obstarávania
26.1	Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúceho procesu vyhláseného verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.
24.2	Ak by ktorýkoľvek doklad predložený v ponuke uchádzača obsahoval osobné údaje podľa zák. č. 18/2018 Z. z. o ochrane osobných údajov, v znení neskorších predpisov, je uchádzač povinný zabezpečiť nečitateľnosť takýchto údajov na príslušnej listine alebo zabezpečiť pre verejného obstarávateľa súhlas so spracúvaním týchto osobných údajov na účely verejného obstarávania. Ak by ktorýkoľvek doklad podľa uchádzača obsahoval obchodné tajomstvo, je uchádzač povinný toto označiť.
25.	Etický kódex uchádzača vo verejnom obstarávaní
25.1	Verejný obstarávateľ dáva do pozornosti Etický kódex záujemcu/uchádzača vo verejnom obstarávaní, ktorého obsahom sú základné pravidlá správania sa uchádzača, záujemcu, člena skupiny dodávateľov v procesoch verejného obstarávania. Uvedené subjekty sú, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, viazané tieto pravidlá aplikovať a aplikovanie týchto pravidiel dohliadať.
25.2	Etický kódex záujemcu/uchádzača vo verejnom obstarávaní je zverejnený na adrese:
        http://www.uvo.gov.sk/extdoc/1069/eticky kodex zaujemca - uchadzac.pdf.
26.	Revízne postupy
26.1.	Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 ZVO podať verejnému obstarávateľovi žiadosť o nápravu.
26.2.	Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 ZVO námietku proti postupu verejného obstarávateľa.
Časť VII.
Prijatie ponuky a uzavretie zmluvy
27.	Informácia o výsledku vyhodnotenia ponúk
27.1	Verejný obstarávateľ pošle všetkým uchádzačom, ktorých ponuky sa vyhodnocovali bezodkladne po vyhodnotení oznámenie o výsledku vyhodnotenia ponúk.  
27.2	Úspešnému uchádzačovi verejný obstarávateľ oznámi, že jeho ponuka bola prijatá.
27.3	Ostatným uchádzačom verejný obstarávateľ oznámi, že ich ponuka neuspela s uvedením dôvodov. V oznámení verejný obstarávateľ uvedie identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť podaná námietka podľa § 170 ods. 3 písm. f) ZVO.
27.4	V prípade, že po vyhodnotení ponúk dôjde k vylúčeniu uchádzača na základe vyhodnotenia splnenia podmienok účasti, verejný obstarávateľ príjme ponuku ďalšieho uchádzača v poradí.
28.	Uzavretie zmluvy
28.1	Verejný obstarávateľ uzavrie Zmluvu s predpísanými prílohami s úspešným uchádzačom/uchádzačmi, ktorého ponuka bola prijatá v lehote viazanosti ponúk v súlade s § 56 ZVO. Uzavretá Zmluva nesmie byť v rozpore s výzvou na predkladanie ponúk, so súťažnými podkladmi a s ponukou predloženou úspešným uchádzačom alebo uchádzačmi.
28.2.1	Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora1, alebo ktorého subdodávatelia, ktorí majú povinnosť zapisovať sa do registra partnerov verejného sektora1 a nie sú zapísaní v registri partnerov verejného sektora1. S poukazom na predchádzajúcu vetu, úspešný uchádzač ako aj jeho subdodávatelia, ktorí sa budú podieľať na plnení predmetu zákazky musia byť zapísaní v registri partnerov verejného sektora1 najneskôr v čase uzatvorenia zmluvy o dielo, ak sú povinnými osobami podľa tohto predpisu.1
28.2.2	Úspešný uchádzač je povinný najneskôr v čase uzavretia zmluvy uviesť verejnému obstarávateľovi údaje o všetkých známych navrhovaných subdodávateľov, ktoré bude obsahovať minimálne: podiel zákazky a predmety subdodávok, údaje o osobe oprávnenej konať za subdodávateľa meno a priezvisko, adresa pobytu, dátum narodenia.
28.2.3	Zmena subdodávateľa: Úspešný uchádzač je povinný počas plnenia zmluvy verejnému obstarávateľovi najneskôr v deň, ktorý predchádza dňu, v ktorom nastane zmena subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, identifikačné údaje navrhovaného subdodávateľa a čestné vyhlásenie, že navrhovaný subdodávateľ spĺňa podmienky osobného postavenia.
28.3	V prípade, ak budú uplatnené revízne postupy proti postupu verejného obstarávateľa, verejný obstarávateľ uzavrie zmluvu podľa § 56 ods. 4-9 ZVO.

28.4	Úspešný uchádzač/uchádzači, bude/budú vyzvaný/vyzvaní verejným obstarávateľom k podpisu Zmluvy s prílohami a to v lehote viazanosti ponúk.
28.5	Zmluvu musí uchádzač považovať za verejnú, t.j. napríklad verejne sprístupnenú na webovej stránke verejného obstarávateľa a prípadne v centrálnom registri zmlúv.

29.	Záverečné ustanovenie
29.1	Skutočnosti, týkajúce sa postupu zadávania zákazky, neupravené vo výzve na predkladanie ponúk a v súťažných podkladoch sa riadia príslušnými ustanoveniami zákona č. 343/2015 Z.z.	o
verejnom obstarávaní a ostatných relevantných právnych predpisov platných na území Slovenskej republiky.
29.2	Verejný obstarávateľ môže zrušiť použitý postup zadávania zákazky na základe dôvodov určených v § 57 ZVO.
29.3	Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

B.	PODMIENKY ÚČASTI UCHADZACOV
Podmienky účasti týkajúce sa osobného postavenia, finančného a ekonomického postavenie a technickej alebo odbornej spôsobilosti sú uvedené vo výzve na predkladanie ponúk (výzvy zverejnenej vo Vestníku verejného obstarávania č. 135/2022 zo dňa 13.05.2022 pod značkou 29210 – WYP.
1)	Splnenie podmienok účasti možno predbežne nahradiť v zmysle § 39 ZV O Jednotným európskym dokumentom (ďalej aj ,,JED"), pričom z uchádzačom predloženého predmetného dokumentu musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované jednotným európskym dokumentom, stanovené verejným obstarávateľom vo výzve na predkladanie ponúk, resp. v oznámení o vyhlásení verejného obstarávania.

2)	Ak uchádzač alebo záujemca použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených Jednotným európskym dokumentom. Uchádzač alebo záujemca doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu. Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy. Verejný obstarávateľ požaduje aby bol JED ručne podpísaný osobou oprávnenou konať za hospodársky subjekt/ uchádzača alebo riadne splnomocnenou osobou.

3)	Uchádzač môže predbežne nahradiť doklady určené verejným obstarávateľom na preukázanie splnenia podmienok účasti pre osobné postavenie, pre ekonomické a finančné postavenie, pre technickú a odbornú spôsobilosť čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak uchádzač použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO. Verejný obstarávateľ postupuje podľa § 39 ods. 7 a 8 ZVO, ak čestné vyhlásenie obsahuje aj informácie podľa druhej vety tohto odstavca.

4)	Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO.

5)	Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

6)	Ak uchádzač alebo záujemca preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie aj o tejto osobe. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

7)	Odporúčame uchádzačom alebo záujemcom, aby si vzor formulára JED-u vo formáte .rtf, umožňujúci jeho priame vypĺňanie, stiahli z webového sídla ÚVO http://www.uvo.gov.sk/extdoc/1093/ied-formular.rtf.

8)	alebo využili formulár, s vyplnenou hlavičkou, ako súčasť súťažných podkladov.

Vzhľadom na novelu zákona o verejnom obstarávaní s účinnosťou od 1.12.2019 verejný obstarávateľ predkladá:
Všeobecné metodické usmernenie 
k preukazovaniu novelizovanej podmienky účasti týkajúcej so osobného postavenia podľa § 32 ods. 1 písm. b) a c) zákona o verejnom obstarávaní. 

Zákon č. 221/2019 Z. z. ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) a ktorým sa menia a dopĺňajú niektoré zákony novelizoval okrem iného aj ustanovenia § 32 ods. 1 písm. b) a c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktoré od 1. 12. 2019 znejú: „Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia: 
b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu, 
c) nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike alebo v štáte sídla, miesta podnikania alebo obvyklého pobytu,“. 
 V podmienke účasti týkajúcej sa osobného postavenia podľa § 32 ods. 1 písm. b) resp. § 32 ods. 2 písm. b) zákona o verejnom obstarávaní sa teda vypúšťa povinnosť predkladania potvrdenia aj za nedoplatky príspevkov na starobné dôchodkové sporenie (ostáva len „nemá evidované nedoplatky na poistnom na sociálne poistenie“ ) a mení sa povinnosť pri zdravotnom poistení – „na neeviduje voči nemu pohľadávky po splatnosti“ (podľa § 25 ods. 5 zákona č. 580/2004 Z. z. o zdravotnom poistení v platnom znení) miesto pôvodného znenia „nemá nedoplatky poistného na zdravotné poistenie“. Uvedenou zmenou dochádza len k zjednoteniu terminológie nedoplatkov na sociálnom poistení, zdravotnom poistení a nedoplatkov na povinných príspevkoch na starobné dôchodkové sporenie, ktoré boli v jednotlivých osobitných predpisoch formulované rozdielne. 

V tomto kontexte úrad odporúča uchádzačom/záujemcom zmeniť formuláciu v žiadostiach predkladaných jednotlivým poisťovniam či už sociálnej alebo zdravotným (ak nevyužijú možnosť stiahnuť si žiadosti priamo na stránke úradu) . 
 V prípade podmienky účasti podľa § 32 ods. 1 písm. c) dochádza k jej rozšíreniu kde k daňovým nedoplatkom voči daňovému úradu pribudnú aj evidované daňové nedoplatky voči colnému úradu. Uchádzač alebo záujemca preukazuje túto podmienku účasti doloženým potvrdením miestne príslušného daňového úradu a miestne príslušného colného úradu nie starším ako tri mesiace. 

Z uvedeného vyplýva, že verejného obstarávania vyhláseného, resp. začatého počnúc dňom 01. 12. 2019 sa nemôže zúčastniť uchádzač, záujemca alebo účastník, ktorý nespĺňa uvedené podmienky účasti. 

Podľa § 32 ods. 2 zákona o verejnom obstarávaní, ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1 
b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace, 
c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace, 
Podľa § 32 ods. 3 prvá veta zákona o verejnom obstarávaní uchádzač alebo záujemca nie je povinný predkladať doklady podľa odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu.47a) .... 
Podľa § 32 ods. 3 posledná veta verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa odseku 2 sa z dôvodu použitia údajov z informačných systémov verejnej správy nepredkladajú. 
Od 1. 12. 2019 pribudnú tri nové informačné systémy týkajúce sa povinnosti podľa § 32 ods. 3 zákona o verejnom obstarávaní ako aj zápisu do zoznamu hospodárskych subjektov: 
1. Informačný systém finančnej správy v časti týkajúcej sa evidencie daňových nedoplatkov a nedoplatkov colného dlhu, nedoplatkov pokút a iných platieb vymeraných alebo uložených podľa colných predpisov, nedoplatkov dane z pridanej hodnoty alebo spotrebnej dane pri dovoze, 
2. Informačný systém Sociálnej poisťovne v časti týkajúcej sa evidencie nedoplatkov na poistnom na sociálne poistenie, v súlade s § 170 zákona č. 461/2003 Z. z. o sociálnom poistení v znení neskorších predpisov, 
3. Informačný systém zdravotnej poisťovne v časti týkajúcej sa evidencie pohľadávok po splatnosti, upravený v § 15 ods. 1 písm. l) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších prepisov. 
Z vyššie uvedeného vyplýva, že verejní obstarávatelia a obstarávatelia, ktorí majú oprávnenie použiť informácie z informačných systémov verejnej správy (pozri napr. MU č.12955-5000/2019) prioritne overujú splnenie osobného postavenia na základe údajov z týchto systémov. Na účely informovania uchádzačov a záujemcov je verejnému obstarávateľovi a obstarávateľovi uložená povinnosť identifikovať v oznámení o vyhlásení verejného obstarávania doklady týkajúce sa osobného postavenia, ktoré z dôvodu využitia informačných systémov verejnej správy nepredkladajú. 

V záujme zabezpečenia transparentnosti a odstránenia akýchkoľvek pochybností verejný obstarávateľ ako orgán verejnej moci vo výzve na predkladanie ponúk uvádza doklady, ku ktorým má oprávnenie získať ich z informačných systémov verejnej správy podľa zákona proti byrokracii. Verejný obstarávateľ  nepožaduje predloženie od uchádzača alebo záujemcu nasledovne: 

1.	nedoplatky na poistnom na sociálne poistenie a pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu ku zdravotným poisťovniam, teda nie je potrebné predložiť potvrdenie zdravotných  poisťovní a Sociálnej poisťovne nie staršie ako tri mesiace,

2.	daňové nedoplatky voči daňovému úradu a colnému úradu podľa osobitných predpisov46c) v Slovenskej republike alebo v štáte sídla, miesta podnikania alebo obvyklého pobytu, teda nie je potrebné predložiť potvrdením miestne príslušného daňového úradu a miestne príslušného colného úradu nie staršie ako tri mesiace,

3.	doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Zhrnutie: 
Pokiaľ je hospodársky subjekt (uchádzač/záujemca) so sídlom v Slovenskej republike zapísaný v zozname hospodárskych subjektov úrad v súvislosti s vyššie uvedenou novelou vykoná aktualizáciu údajov subjektov zapísaných v Zozname hospodárskych subjektov ex offo. Hospodársky subjekt môže požiadať úrad o vykonanie takejto zmeny prostredníctvom formulára o oznámení zmeny údajov, ktorý je dostupný na webovom sídle úradu, ale nejde o jeho povinnosť.1 Predmetnou aktualizáciou sa nepredlžuje platnosť zápisu v zozname hospodárskych subjektov a doplnenie na základe oznámenia o zmene údajov nie je spoplatnené. 

Ak hospodársky subjekt zapísaný v zozname hospodárskych subjektov podľa zákona o verejnom obstarávaní v znení účinnom do 1. 12. 2019 nebude v čase preverovania splnenia podmienky účasti podľa § 32 ods. 1 písm. b), c) zákona o verejnom obstarávaní v konkrétnom procese verejného obstarávania začatom po uvedenom termíne mať vykonanú predmetnú aktualizáciu v zozname hospodárskych subjektov (vzhľadom na enormné množstvo hospodárskych subjektov a technické a personálne kapacity úradu): 
- verejný obstarávateľ v pozícii orgánu verejnej moci vykoná takéto overenie sám prostredníctvom príslušného informačného systému, 
- ak nie je verejný obstarávateľ v postavení takéhoto orgánu požiada uchádzača/záujemcu (zapísaného v ZHS) o doplnenie príslušného dokladu (nedoloženie takéhoto dokladu uchádzačom zapísaným v zozname hospodárskych subjektov priamo do ponuky nezakladá v takomto prípade dôvod na jeho vylúčenie). 
V záujme urýchlenia procesu môže sám uchádzač/záujemca, ktorý ešte nebude mať vykonanú ex offo aktualizáciu v zozname hospodárskych subjektov v prípade záujmu o účasť vo verejnom obstarávaní začatom po 1. 12. 2019 takýto doklad do ponuky priamo doložiť. 

C.	KRITÉRIÁ NA VYHODNOTENIE PONÚK A SPÔSOB ICH UPLATNENIA
Verejný obstarávateľ, resp. komisia určená verejným obstarávateľom vyhodnocuje ponuky na základe najnižšej ceny.
Kritériami na vyhodnotenie ponúk (ďalej len „kritériá“) stanovené verejným obstarávateľom:
1.	Celková cena za predmet zákazky vyjadrená v EUR vrátane DPH.
Pravidlá uplatnenia kritérií na vyhodnotenie ponúk predmetu zákazky:
Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu celkovú cenu za predmet zákazky v EUR vrátane DPH atď..
Cena uvedená v návrhu na plnenie kritérií sa musí zhodovať s navrhovanou cenou podľa vyplnených Výkazov výmer.
D.	OPIS PREDMETU ZÁKAZKY
       Administratívna budova mestského úradu sa nachádza v centre mesta, bola postavená ako samostatne stojaca na parcelách č. KN 538/3 a   538/4 k. ú. Giraltovce, na ul. Dukelskej. Okolo objektu sú prevažne rovinaté pozemky – zo západnej strany je budova komunikačne prepojená s pešou zónou, z východnej strany rovinatý pozemok prechádza do terénnej kamennej strminy.
Prístup do objektu je po bezbariérovej rampe alebo po vonkajších schodoch (z pešej zóny alebo z parkoviska) a po vonkajších schodoch zadného vstupu. Okolitá zástavba je tvorená prevádzkovými budovami s plochými strechami, na južnej strane s dominantným päťpodlažným trojhviezdičkovým Hotelom Alfa. Z hľadiska architektúry nie sú do fasády a strešnej konštrukcie navrhnuté také zásahy, ktorými by sa pôvodný ráz objektu výrazne zmenil. Výškovo je objekt navrhnutý v súlade s okolitou zástavbou. Budova je štvorpodlažná (má 1 podzemné a 3 nadzemné podlažia), je čiastočne podpivničená s plochými strechami. Má jeden hlavný a jeden zadný vstup. Vstup do garáže je pre motorové vozidlá z východnej strany z parkoviska a vstup do garáže pre peších je zo západnej strany z pešej zóny. 
Do vnútornej dispozície sa nezasahuje - s výnimkou miestnosti č. 223 na 2. NP - terasy, kde sa vytvorí zimná záhrada, čo je efektívnejšie než zatepľovať oveľa väčšie ochladzované plochy stien, podlahy a podhľadu. Dispozičné riešenie je zrejmé z výkresovej časti.
Napojenie objektu na inžinierske siete
Objekt má:
- vodovodnú prípojku, ktorá je postačujúca pre potreby požiarnej vody
- jednotnú kanalizačnú prípojku pre odvod splaškových a dažďových vôd verejnou kanalizáciou do ČOV
- podzemnú telekomunikačnú prípojku
- teplovodnú prípojku pre zásobovanie teplom z centrálnej kotolne, ktorá bola zrealizovaná v roku 2010 súčasne s rekonštrukciou teplovodov
- NN prípojku, ktorá bola zrealizovaná v roku 2010 súčasne s rekonštrukciou rozvodov VN a NN v centre mesta

Do existujúcich prípojok na inžinierske siete sa vzhľadom na charakter stavebných prác nezasahuje.
Východne od budovy je situované parkovisko, z ktorého vedie spevnená komunikácia pre motorové vozidlá (po pozemkoch parcelách č. KN 531/1 a 533/12 (reg. E 266/1) k. ú. Giraltovce vo vlastníctve investora) k existujúcemu vjazdu na št. cestu I/21 (ul. Dukelská). Dopravná situácia umožní plynulé zásobovanie stavby stavebnými materiálmi a odvážanie vzniknutého stavebného odpadu.
Stavebnotechnické riešenie - pôvodný stav:
Konštrukčný systém budovy je priečny skelet s piatimi sekciami, nosnými prvkami sú betónové prefabrikované stĺpy skeletu (doplnené vnútornými stenovými stužidlami), v prízemnej časti sú to oceľové rámy. Nosnými vodorovnými konštrukciami sú prievlaky, obvodové stužidlá a stropné panely hr. 250 mm resp. v šikmých častiach objektu a strechy nad 1.NP je to plechobetón uložený na oceľových nosníkoch. Obvodové výplňové murivo je z pórobetónových tvárnic hr. 400 mm (medziokenné piliere sú hr. 300 mm) „zateplené“ polystyrénom hr. 40 mm, na 1.PP je obvodové murivo z prostého betónu hr. 500 mm zvonku opatrené zvislou hydroizoláciou a prímurovkou z tehly plnej pálenej hr. 150 mm, nadzemná časť - sokel je „zateplený“ extrudovaným polystyrénom hr. 20 mm. Pri zabudovaní južnej terasy boli v roku 2001 použité pórobetónové tvárnice HEBEL hr. 400 mm neskôr „zateplené“ polystyrénom hr. 40 mm, nosnú funkciu strechy nad nadstavbou plnia drevené väznice 160 x 240 mm. Strecha nadstavby má sklon 2,3° a je pokrytá hladkým falcovaným pozinkovaným plechom. Pre vstavbu garáže do pôvodne podchodu boli použité na obvodové murivo keramické tehly Leier hr. 250 mm na MVC, pôvodné atikové múry boli pri rekonštrukcii strechy nadmurované presnými pórobetónovými tvárnicami SOLBET hr. 240 mm „zateplené“ polystyrénom hr. 40 mm. Vnútorné nenosné priečky sú z tehál CDm na MVC, resp. pri úprave dispozície budovy boli v minulosti použité priečky z presných pórobetónových tvárnic, drevené a sadrokartónové priečky.
Hlavná strecha nad 3.NP má sklon 2,4° a je pokrytá lakoplastovaným trapézovým plechom tmavohnedej farby. Strecha nad prízemnou časťou je zakrytá strešnou PVC fóliou SIKAPLAN hr. 1,5 mm priťaženou dunajským štrkom fr. 16-32 hr. 50-100 mm.
Povrch fasády je zo šľachtenej škrabanej silikátovej omietky BAUMIT hr. 2 mm, tekvicovej a vanilkovej farby realizovanej v roku 2006, kedy bol investor nútený riešiť havarijný stav pôvodných živičných krytín, zatekajúcej terasy a odpadajúceho keramického obkladu fasády realizáciou novej krovovej konštrukcie s trapézovým plechom, novou fóliovou strechou nad zasadačkou, hydroizolačnou stierkou podlahy terasy a „zateplením“ obvodových stien polystyrénom hr. 40 mm a „zateplením“ sokla tvrdeným polystyrénom hr. 20 mm. Sokel je omietnutý strednozrnnou marmolitovou omietkou tmavohnedej farby. Pred realizáciou fasády boli vymenené niektoré pôvodné okná (drevené zdvojené, vchodové dvere s jednoduchým zasklením hlavného vstupu a copilitové steny schodiska). Nahradili ich plastové okná s izolačným dvojsklom, automatické hliníkové posuvné dvojkrídlové dvere s izolačným dvojsklom. V roku 2017 bola do podchodu vstavaná garáž s výsuvnou sekcionálnou bránou, plastovým oknom s izolačným dvojsklom a oceľovými vchodovými dverami so zateplenou výplňou. V roku 2018 boli pri rekonštrukčných prácach v miestnostiach sociálnych zariadení na 1.NP a v kancelárii matriky vymenené pôvodné okná za plastové okná s izolačným dvojsklom, farba mahagón.

Navrhované stavebné úpravy
Strechy sú pokryté strešnou PVC fóliou hr. 1,5 mm napr. Fatrafol 810 kotvenou mechanicky  alebo priťaženou dunajským štrkom fr. 4-8, PVC fólia je použitá aj ako hydroizolácia v skladbe podláh loggií a terasy, klampiarske prvky striech, loggií a terasy sú z poplastovaného oceľového plechu napr. VIPLANYL resp. z lakoplastovaného oceľového plechu, na atikovom murive terasy odporúčam z hľadiska bezpečnosti osadiť nerezové zábradlie z min. dvoch vodorovných rúr, odkvapový systém je z lakoplastovaného plechu, oplechovanie striešky zadného vstupu a čelových dosiek je z lakoplastovaného plechu, vonkajšie parapety sú z lakoplastovaného AL plechu hr. 1 mm.
Plastové okná (farba rámu obojstranne mahagón), balkónové dvere s terasovými prahmi a presklená stena sú šesťkomorové s izolačným trojsklom plneným plynom, teplým rámikom, okná v kancelárskych priestoroch budú opatrené vnútornými žalúziami (na oknách orientovaných na juh sú osadené vonkajšie hliníkové žalúzie pre zamedzenie prehrievania miestností č. 218; 219 a 316).
Na zasklenie vybraných okien (pozri výkres č. 19) použiť zasklenie izolačným trojskom s reflexnými sklami napr. Stopsol supersilver číry. Vnútorné parapety sú plastové. Vstupné dvere s nadsvetlíkom zadného vstupu sú navrhnuté plastové bezrámové s izolačným trojsklom, v spodnej časti z oboch strán opatrené do výšky 400 mm nerezovým okopovým plechom v alternatíve - hliníkové vchodové dvere s nadsvetlíkom. Pre zlepšenie tepelno-technických vlastností podlahy/strechy je potrebné odstrániť existujúce nefunkčné vrstvy v jednotlivých skladbách až na úroveň stropného panelu.

Pre zateplenie sú navrhnuté:
· minerálna vlna pre: zateplenie stropu nad 3.NP, pre zateplenie podhľadu nadstavby 3.NP, pre zateplenie časti podhľadu 1.PP a podhľadu garáže, pre zateplenie obvodového muriva, pre zateplenie vystupujúcich častí (ríms, podhľadov a prekladov), múrikov loggií a terasy z exteriérovej strany, pre zateplenie ostení, nadpraží a parapetov · EPS 100 S pre zateplenie strechy 1.NP · XPS pre zateplenie podláh loggií a terasy, pre zateplenie sokla, pre zateplenie šikmých častí obvodového muriva 1.NP – zasadačky vrátane ostení, nadpraží a parapetov · sivý EPS pre zateplenie obvodového muriva, pre zateplenie vystupujúcich častí (podhľadov a prekladov), pre zateplenie múrikov loggií a terasy z interiérovej a hornej strany v miestnostiach č. 216; 315), pre zateplenie ostení a nadpraží Zateplenie jednotlivých konštrukcií tepelnou izoláciou realizovať min. v hrúbkach uvedených v dokumentácii, určených tepelno-technickým posúdením. Pri výbere zatepľovacieho materiálu nevoliť taký materiál, ktorý by mal horší súčiniteľ tepelnej vodivosti ako tepelné izolácie, s ktorými bolo uvažované v tepelno-technickom posúdení. Na plochách určených v projekte použiť na zateplenie minerálnu vlnu pre zriadenie protipožiarnych pásov!
Pri realizácii zatepľovacích prác je potrebné dôkladne dbať na systémové riešenia detailov odporúčaných výrobcami použitých certifikovaných stavebných materiálov. Konečnými povrchovými úpravami fasády sú silikónové šľachtené škrabané omietky hr. 2 mm napr. Baumit SilikonTop vo farbách podľa výberu investora (odporúčam kombináciu žltej a modrej farby – farby mesta), strednozrné marmolitové omietky napr. Baumit MosaikTop tmavohnedej farby a syntetické nátery existujúcich oceľových zábradlí loggií.

Účelové jednotky.
Zastavaná plocha 613,98 m2
Obostavaný priestor cca 7130 m3
Úžitková plocha: 1. PP 299,61 m2
1. NP 530,24 m2
2. NP 346,26 m2
3. NP 343,04 m2
Úžitková plocha spolu: 1519,15 m2

SYSTÉM OCHRANY PRED BLESKOM A PREPÄTÍM - LPS JE NAVRHNUTÝ PODĽA STN 62305 - 1 / :2012 – Ochrana pri zásahu blesku – Všeobecné princípy, 62305 - 2 / :2013 – Manažérstvo rizika, 62305 - 3 / :2012 – Fyzické poškodenie objektov a ohrozenie života,
62305 - 4 / :2013 – Elektrické a elektronické systémy v stavbách
- Stavba podľa účelu a obsahu je administratívna budova - trieda LPS III
- Úroveň ochranných opatrení - LPL IV
- Systém ochrany pred bleskom sa skladá z VONKAJŠEJ OCHRANY ( BLESKOZVOD )  a z VNÚTORNEJ OCHRANY ( VYROVNANIE POTENCIÁLU NA VŠETKÝCH ELEKTRICKY VODIVÝCH PREDMETOCH ).
Vonkajší systém ochrany:
- Navrhnuté a umiestnenie – podľa metódy valivej gule - LPS III- r = 45 m
- inštalácia zachytávajúcej sústavy LPS - neizolovaná
- mrežová sústava vodičov  LPS III - zberné vedenie viesť po streche objektu.
Rozmery mrežovej sústavy po streche sú max 15x15m a doplnenými pomocnými  zachytávajúcimi tyčami o dĺžke 0,5m nad úrobňou strechy.
  vedenie na streche použiť vodič AiMgSi priem. 8 mm, uložený na typizovaných podperách
- sústava zvodov – ich rozmiestnenie - trieda LPS III - vzdialenosť max. 15 m
- zvody navrhujeme za zateplením  budovy v ochranných  trubkách..
   na zvody – použiť vodič AiMgSi o priemere 8 mm - na typizovaných podperách
- skúšobné svorky osadiť 0,8m od upraveného terénu v inštalačných krabiciach KP 125.
- zvody ukončiť dvoma zemniacimi tyčami dlžky 2m vzdialené min 2m od seba
  vzhľadom k tomu, že ide o zateplenie budovy a výmena krytiny na budove. Z tohto dôvodu je možné využiť jestvujúce zvody, ale iba v prípade, že zemný odpor každého zvodu neprekračuje  max.10Ω. Celkový zemný odpor budovy bude 2Ω
- uzemnenie elektrickej inštalácie bude spojené s uzemnením bleskozvodu  STN 33 2000-5-54 / :2008 ( PRÍLOHA NA.4, čl. NA.4.4.1)
- odpor spoločnej uzemňovacej sústavy sa vypočíta podľa STN 33-200-5-54 / :2008 ( PRÍLOHA ZA, PRÍLOHA NB )
Odpor je nutné pri realizácii preveriť, ak uzemňovacia sústava nespĺňa požadovanú hodnotu, je potrebné zrealizovať úpravy na dosiahnutie požadovaného stavu. Spoje vodičov FeZn ( 30x 4 mm, priem. 10 mm ) v zemi realizovať zváraním, alternatívne svorkami SR02, SR03 – Spoje chrániť pred koróziou podľa STN 33 2000-5-54 ( PRÍLOHA NA.5 ). Vývody uzemňovacej sústavy chrániť ( ASFALT - JUTA ASFALT )
Vnútorný systém ochrany:
- ekvipotenciálovým pospájaním kovových a vodivých inštalácií pripojených k vonkajším systémom stavby  ( potrubie vody, systém ÚK ) + hlavný ochranný vodič v hlavnom rozvádzači .
- V objekte sa elektrická inštalácia a pospájanie kovových a vodivých zariadení ( potrubie vody, systém ÚK )nemení, zmena nastane iba v pripojení  nulovej  prípojnica hlavného rozvádzača cez skúšobnú svorku osadenú v inštalačnej krabici KT 125 osadenej na fasáde vo výške 0,8m od terénu.

ELEKTGROINTŠALÁCIA: 
Projektová dokumentácia rieši výmenu osvetlenia, v projektovej dokumentácii sú navrhnuté úsporné LED svietidla, výmena nedostatočne funkčného prívodného kábla pre rozvádzač R3 na 3.N.podl. Projektová dokumentácia rieši aj napájanie a ovládanie VZT pre stavbu budovy MsÚ Giraltovce. Dokumentácia je spracovaná za účelom vydania stavebného povolenia. Projekt slúži ako podklad pre realizáciu obnovy budovy.
Technický popis elektrickej inštalácie:
Vnútorné silnoprúdové elektrické rozvody zásuvkové a rozvody umelého osvetlenia nie sú predmetom tohto projektu. Projekt obsahuje iba výmenu osvetľovacích telies za úspornejšie LED. Navrhnutá je iba výmena existujúceho nefunkčného hlavného prívodu pre rozvádzač R3 na 3.n.podl. Kábel AYKY 4x10 sa odpojí. Nový navrhovaný kábel CYKY-J 4x6 sa uloží za zateplenie fasády. Táto výmena tak nenaruší vnútorné priestory budovy.
E7/1.Výmena svietidiel:
 Osvetlenie vnútorných priestorov je zrealizované prevažne svietidlami stropnými podľa STN 36 0451 a STN EN 12464-1. Pre úsporu energie sa vo všetkých priestoroch vymenia existujúce svietidla za úsporne LED. V niektorých prípadoch ( hlavne v zasadačke a sobášnej sieni) bude možné vymeniť iba zdroje, vzhľadom k tomu, že svietidla vyhovujú platným normám. Typy svietidiel sú  navrhnuté viď. legendy vo výkresovej dokumentácii. Svietidla sú navrhnuté prevažne žiarivkové LED lineárne svietidla.  Napojenie bude na existujúcu elektrickú inštaláciu.
Ovládanie osvetlenia zostáva pôvodné  pomocou vypínačov osadených pod omietkou vo výške 1,2m. Typ svietidiel viď. Legenda, pri realizácii je možné navrhované typy zmeniť po dohode s investorom, ale je podmienkou, aby bolo dodržané krytie, predpísané osvetlenie vyznačené pre jednotlivé miestnosti.  
Krytie musí byť v súlade s STN 33 2000-7-701. Izolácia elektrických rozvodov musí odpovedať požiadavkám STN 33 2000-4-41 čl.413.2.  .
E7/2. Zásuvková inštalácia:
Do pôvodnej zásuvkovej inštalácie nie je zasahované Inštalácia zostáva v pôvodnom stave.
E7/3. Motorická inštalácia:
Motorická inštalácia zahŕňa napájanie Výťahu - plošiny, ktorý bude slúžiť pre imobilných na. Výkon plošiny je Pi=1,5kW. Prívod CYKY 5Cx1,5 v nehorľavej trubke je istený trojfázovým ističom 3x6A charakteristiky C v  navrhovanom rozvádzači R5 v 1.P.P uložený na fasáde pod zateplením. Plošinu je potrebné ochranne prepojiť na EP prípojnicu vodičom CY 6 mm.

ELEKTGROINTŠALÁCIA PRE REKUPERAČNÉ JEDNOTKY: 
E7. Technický popis elektrickej inštalácie:
Existujúce vnútorné silnoprúdové elektrické rozvody zásuvkové a rozvody umelého osvetlenia nie sú predmetom tohto projektu.
V projektovej dokumentácii sú riešené rekuperačné ventilátory a nová vzduchotechnická jednotka v 1.P.P.
E7/1.Zásuvková inštalácia:
Pre napojenie rekuperačných ventilátorov je inštalácia navrhnutá káblami CYKY-J 3x2,5mm. Ventilátory sú osadené 30cm od podlahy. Pre napojenie na el.energiu sú navrhnuté nástenné plastové rozvodnice 12 modulové, osadené vedľa existujúcich rozvádzačoch na dnotlivých podlažiach, kde je potrebné osadiť jednopólové ističe 20A. Plastové rozvodnice napojiť káblom CYKY-J 3x4mm. Od rozvodníc budú káble po strop osadené v  rechodných lištách na omietke. Na strope je možné uložiť nad Feal strop, alebo pod Feal strop.  Estetickejšia by bola verzia nad Feal stropom. Riešenie bude potrebné rozhodnúť priamo pri realizácii. Zo stropu klesne inštalácia v lištách nad podlahu, do podlahových líšt. V sociálnom zariadení pre prípad zatečenia je potrebné uložiť do vodotesných líšt. Zásuvky budú osadené nad podlahou do prístrojových nosičov. Prepojenie je navrhnuté smyčkovaním. Rozmiestnenie zásuviek a líšt viď. výkresová dokumentácia.
Krytie musí byť v súlade s STN 33 2000-7-701. Izolácia elektrických rozvodov musí odpovedať požiadavkám STN 33 2000-4-41 čl.413.2.  .
E7/2. Motorická inštalácia:
Motorická inštalácia zahŕňa napájanie navrhovanej vzduchotechnickej jednotky o výkone 2,4kW, osadenej v 1.P.P.  Napojenie je navrhnuté káblom CYKY-J 5x2,5. Kábel uložiť na existujúce kábelové rošty. Existujúcu nefunkčnú kabeláž je možné zdemontovať. Istenie prívodu je navrhnuté ističom 3x16A s C charakteristikou. Nevodivé kovové časti vzduchotechniky prepojiť s existujúcim ochranným pospojovaním pomocou svoriek vodičom Cu 6mm.
Napojenie merania a regulácie pre jednotku bude riešené priamo dodávateľom VZT jednotky, vzhľadom k tomu, že táto je jej súčasťou.

ELEKTGROINTŠALÁCIA PRE VZT: 
E7. Technický popis elektrickej inštalácie:
Existujúce vnútorné silnoprúdové elektrické rozvody zásuvkové a rozvody umelého osvetlenia nie sú predmetom tohto projektu.
V projektovej dokumentácii sú riešené rekuperačné ventilátory a nová vzduchotechnická jednotka v 1.P.P.
E7/1.Zásuvková inštalácia:
Pre napojenie rekuperačných ventilátorov je inštalácia navrhnutá káblami CYKY-J 3x2,5mm. Ventilátory sú osadené 30cm od podlahy. Pre napojenie na el.energiu sú navrhnuté nástenné plastové rozvodnice 12 modulové, osadené vedľa existujúcich rozvádzačoch na jednotlivých podlažiach, kde je potrebné osadiť jednopólové ističe 20A. Plastové rozvodnice napojiť káblom CYKY-J 3x4mm. Od rozvodníc budú káble po strop osadené v prechodných lištách na omietke. Na strope je možné uložiť nad Feal strop, alebo pod Feal strop.  Estetickejšia by bola verzia nad Feal stropom. Riešenie bude potrebné rozhodnúť priamo pri realizácii. Zo stropu klesne inštalácia v lištách nad podlahu, do podlahových líšt. V sociálnom zariadení pre prípad zatečenia je potrebné uložiť do vodotesných líšt. Zásuvky budú osadené nad podlahou do prístrojových nosičov. Prepojenie je navrhnuté smyčkovaním. Rozmiestnenie zásuviek a líšt viď. výkresová dokumentácia.
Krytie musí byť v súlade s STN 33 2000-7-701. Izolácia elektrických rozvodov musí odpovedať požiadavkám STN 33 2000-4-41 čl.413.2.  .
E7/2. Motorická inštalácia:
Motorická inštalácia zahŕňa napájanie navrhovanej vzduchotechnickej jednotky o výkone 2,4kW, osadenej v 1.P.P.  Napojenie je navrhnuté káblom CYKY-J 5x2,5. Kábel uložiť na existujúce kábelové rošty. Existujúcu nefunkčnú kabeláž je možné zdemontovať. Istenie prívodu je navrhnuté ističom 3x16A s C charakteristikou. Nevodivé kovové časti vzduchotechniky prepojiť s existujúcim ochranným pospojovaním pomocou svoriek vodičom Cu 6mm.
Napojenie merania a regulácie pre jednotku bude riešené priamo dodávateľom VZT jeddnotky, vzhľadom k tomu, že táto je jej súčasťou.

         Podrobnejšie v projektovej dokumentácii.

1.	Súčasťou realizácie sú aj služby, ktoré je spolu so stavebnými prácami potrebné vykonať, a to najmä:
-	spracovanie dokumentácie skutočného vyhotovenia stavby,
-	spracovanie energetického certifikátu v súlade s energetickým posudkom.

2.	V prípade, že sa v obsahu projektovej dokumentácie a Výkaze výmer /Rozpočte nachádza odvolávka na konkrétneho výrobcu, výrobný postup, obchodné značenie, patent, typ, oblasť alebo miesto pôvodu alebo výroby, je možné v súlade s § 42 ZVO takýto odkaz zameniť za ekvivalentný.
V	prípade, ak sa uchádzač rozhodne predložiť ponuku s ekvivalentom, tento nesmie mať vplyv na zníženie kvality, zhoršenie požadovaných technických parametrov výrobkov resp. materiálov a navrhnutého vizuálneho architektonického riešenia oproti projektovej dokumentácii.
Použitie/nepoužitie ekvivalentu uchádzač uvedie v ponuke prostredníctvom čestného vyhlásenia k alternatívnym výrobkom alebo materiálom (ekvivalentom), v ktorom musí byť uvedené, či uchádzač ponúka/použije alebo neponúka/nepoužije v ponuke - v ocenenom Výkaz výmer /Rozpočet alternatívne výrobky alebo materiály (ekvivalenty).
V	prípade, že uchádzač v ponuke neuvažuje s alternatívnymi výrobkami alebo materiálmi, predloží v ponuke čestné vyhlásenie, že v predloženej ponuke - v ocenenom Výkaz výmer /Rozpočet nebol použitý žiadny alternatívny výrobok alebo materiál. Uvedené čestné vyhlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v mene uchádzača.
Možný vzor čestného vyhlásenia, je uvedený v prílohe č. 3 týchto súťažných podkladov.
V prípade, že uchádzač v ponuke uvažuje s alternatívnymi výrobkami alebo materiálmi predloží v ponuke čestné vyhlásenie, že v predloženej ponuke - v ocenenom Výkaz výmer /Rozpočet boli použité alternatívne výrobky alebo materiály (ekvivalenty) od alternatívneho výrobcu/výrobcov s rovnakými alebo lepšími vlastnosťami, v súlade s európskymi a slovenskými normami a zároveň uvedie ich zoznam s uvedením názvu pôvodného výrobku alebo materiálu a názvu alternatívneho výrobku alebo materiálu. Zároveň uchádzač v ocenenom Výkaze výmer /Rozpočte výraznejším písmom dopíše za predpísaný text danej položky napr. obchodný názov ekvivalentného výrobku a pod. Uvedené čestné vyhlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v mene uchádzača.
Možný vzor čestného vyhlásenia, je uvedený v prílohe č. 4 týchto súťažných podkladov.
Použitie ekvivalentu v procese realizácie diela podlieha predchádzajúcemu odsúhlaseniu projektantom, prípadne technickým dozorom investora alebo stavebným dozorom.
E.	SPÔSOB URČENIA CENY
1.	Podkladom pre zostavenie tejto ceny je len projektová dokumentácia, ktorá je súčasťou týchto súťažných podkladov.

2.	Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miest a musí vyjadrovať cenu za celý predmet zákazky v súlade s kapitolou D. Opis predmetu zákazky.

3.	Uchádzač v ponuke predloží vlastný ocenený výkaz výmer/ zadanie/ rozpočet, kde bude uvedená jednotková aj celková cena, ako súčin jednotkovej ceny a požadovaného množstva príslušnej položky (výmeru). Cena v cenovej ponuke bude uvedená konečná, t.j. neobsahuje žiadne ďalšie poplatky.

4.	Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

5.	Zmena výslednej ponukovej ceny nie je prípustná, okrem zmeny zákonnej sadzby DPH.
F.	Požiadavky na elektronizáciu
Časť I
Komunikácia
1.	      komunikácia medzi verejným obstarávateľom a záujemcami/uchádzačmi
1.1		Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. 
1.2. 	Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi
1.3   JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.
1.4    Na bezproblémové používanie systému JOSEPHINE je nutné používať jeden z podporovaných internetových prehliadačov:
		- Microsoft Internet Explorer verzia 11.0 a vyššia, 
		- Mozilla Firefox verzia 13.0 a vyššia alebo 
		- Google Chrome
		- Microsoft Edge.
1.5   Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
1.6  	Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom. 
1.7  	Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. 
1.8  	Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke. 

1.9  	Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty  v príslušnej časti zákazky v systéme JOSEPHINE, ale aj v profile verejného obstarávateľa na https://www.uvo.gov.sk/vyhladavanie-profilov/zakazky/5464.  
1.10 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

Časť II
Registrácia
2.1	Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .
2.2 	Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi 
a)	v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom. 
b) 	nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
c) 	vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
d) 	vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
e)	počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle   4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom. 
2.3 	Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. 

Časť III
Elektronické ponuky  - podávanie ponúk
3.1	Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/.
3.2	Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/.
3.3	V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
3.4	Ak ponuka obsahuje dôverné informácie, uchádzač ich v ponuke viditeľne označí. 
	Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ...  desatinné miesta  a vložená do systému JOSEPHINE v tejto štruktúre: cena bez DPH, sadzba DPH, cena s alebo bez  DPH (pri vkladaní do systému JOSEPHINE označená ako „Jednotková cena (kritérium hodnotenia)“).
3.5	Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral). 
3.6	Ponuka uchádzača predložená po uplynutí lehoty na predkladanie ponúk sa elektronicky neotvorí.
3.7	Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
3.8	Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa.  Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
Časť IV.
Otváranie ponúk (on-line sprístupnenie)
4.1 	Otváranie ponúk sa uskutoční elektronicky.
4.2	Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk. 
4.3   On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

G. OBCHODNÉ PODMIENKY USKUTOČNENIA PREDMETU ZÁKAZKY

1.	Verejný obstarávateľ uviedol obchodné podmienky realizácie predmetu zákazky v zmluve o dielo nachádzajúcej sa v tejto časti SP. Verejný obstarávateľ požaduje, aby uchádzač predložil v cenovej ponuke zmluvu podľa zmluvných podmienok, uvedených v predmetnej zmluve o dielo.
Zmluva o dielo ako súčasť súťažných podkladov je uvedená v samostatnom textovom súbore.

2.	Pokiaľ budú zmluvné podmienky uvedené v návrhu zmluvy o dielo, predloženej uchádzačom, v rozpore s výzvou na predkladanie ponúk a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa, verejný obstarávateľ bude takúto ponuku považovať za neregulárnu alebo inak neprijateľnú resp. nespĺňajúcu jeho požiadavky na predmet zákazky.
3.	Verejný obstarávateľ upozorňuje, že najneskôr v deň predchádzajúci dňu odovzdania staveniska je úspešný uchádzač povinný uzavrieť a udržiavať v platnosti zmluvu o poistení zodpovednosti za škodu zhotoviteľa spôsobenú činnosťou zhotoviteľa pri vykonávaní diela vo výške minimálne v hodnote zákazky (vrátane DPH),
4.	Verejný obstarávateľ upozorňuje, že ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám podlieha povinnosti zverejňovania faktúr a objednávok a uchádzači berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony a predložením ponuky vyjadrujú svoj súhlas so zverejnením svojich identifikačných údajov uvedených na zmluve o dielo alebo inom doklade, ktorý sa povinne zverejňuje.
Návrh zmluvy o dielo - samostatný dokument

Príloha č. 1
NÁVRH PLNENIA KRITÉRIÍ
Predmet zákazky: 
“ Obnova budovy MsÚ Giraltovce“
Obchodné meno uchádzača:
Sídlo alebo miesto podnikania uchádzača: IČO uchádzača:
KRITÉRIUM	NÁVRH PLNENIA	
Celková cena za predmet zákazky vyjadrená v EUR vrátane DPH		

Čestne vyhlasujem, že uvedený návrh na plnenie stanoveného kritéria je vypracovaný súlade so súťažnými podkladmi, prílohami súťažných podkladov, ako aj obchodnými (zmluvnými) podmienkami predmetu zákazky.
SOM/ NIE SOM platiteľom DPH. V	dňa	
[doplniť titul, meno, priezvisko, podpis oprávnenej osoby]
Uchádzač zaokrúhli svoje návrhy v zmysle matematických pravidiel na dve desatinné miesta.
Príloha č.2
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“ Obnova budovy MsÚ Giraltovce“

ČESTNÉ VYHLÁSENIE
o neprítomnosti konfliktu záujmov uchádzača
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v súvislosti s uvedeným postupom zadávania zákazky:
a)	som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
b)	neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
c)	budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania
d)	poskytnem verejnému obstarávateľovi v postupe tohto verejného obstarávania presné, pravdivé a úplné doklady a informácie
v	dňa	
Titul, meno, priezvisko, podpis
oprávnenej osoby uchádzača / skupiny
dodávateľov

Príloha č.3
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“ Obnova budovy MsÚ Giraltovce“
“
ČESTNÉ VYHLÁSENIE
k alternatívnym výrobkom alebo materiálom (ekvivalentom)
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v nami predloženej ponuke - v ocenenom Výkaze výmer /Zadaní nebol použitý žiadny alternatívny výrobok alebo materiál (ekvivalent) od alternatívneho výrobcu.

V

dňa.
Titul, meno, priezvisko, podpis
oprávnenej osoby uchádzača / skupiny
dodávateľov
Príloha č.4
Zadávanie podlimitnej zákazky bez využitia elektronického trhoviska
postupom podľa § 113 a 114 ZV O
zákazka na uskutočnenie stavebných prác predmetu zákazky s názvom:
“ Obnova budovy MsÚ Giraltovce“

ČESTNÉ VYHLÁSENIE
k alternatívnym výrobkom alebo materiálom (ekvivalentom)
IDENTIFIKAČNÉ ÚDAJE:
obchodné meno a sídlo uchádzača/člena skupiny dodávateľov, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)
ako uchádzač/člen skupiny dodávateľov v predmetnom verejnom obstarávaní týmto
čestne vyhlasujem,
že v nami predloženej ponuke - v ocenenom Výkaze výmer /Zadaní boli použité nasledovné alternatívne výrobky alebo materiály (ekvivalenty) od alternatívneho výrobcu/výrobcov s rovnakými alebo lepšími vlastnosťami, v súlade s európskymi a slovenskými normami:
Pôvodný názov výrobku
(popis položky Výkazu výmer -Rozpočtu zadaného verejným obstarávateľom)	Názov položky s ekvivalentným materiálom alebo výrobkom
(ponúkaný ekvivalent uchádzačom)	

		

		

V dňa 
Titul, meno, priezvisko, podpis
oprávnenej osoby uchádzača / skupiny
dodávateľov